Румен Ченков
Когато си готов да полетиш

chitanka.info

О, само който дръзне да се бори,

ще има този шанс — да победи.

Не са далечни сините простори,

когато си готов да полетиш.

Тогава всяка пречка е дразнител.

Да я надмогнеш — дълг неотменим.

Роденият да бъде победител

и пречките използва за трамплин.

И даже ад пред теб да се отвори,

вдигни очи и светлината виж!

Не са далечни сините простори,

когато си готов да полетиш!

1994 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.